b'\n_START_ARTICLE_\nRobinijeva grizlica\n_START_SECTION_\nOpis\n_START_PARAGRAPH_\nOdrasle grizlice dose\xc5\xbeejo dol\xc5\xbeino med 6 in 7\xc2\xa0mm. Osnovna barva telesa je rumena, na hrbtu in zadku ter po glavi imajo \xc4\x8drne proge. O\xc4\x8di in tipalke so \xc4\x8drne. Noge so prete\xc5\xbeno rumene. Prvi in drugi par nog imata temna stopala, tretji par pa ima \xc4\x8drne goleni. Krila so prosojna z izrazitimi \xc4\x8drnimi \xc5\xbeilami._NEWLINE_Li\xc4\x8dinke so svetlo zelene pagosenice s svetlo rjavo glavo, ki dose\xc5\xbeejo v dol\xc5\xbeino do 12\xc2\xa0mm. Hranijo se z listi navadne robinije, pri \xc4\x8demer delajo zna\xc4\x8dilne luknje v listno ploskev.'